CELEX: 32020R1009
Language: fi
Date: 2020-07-10 00:00:00
Title: Komission täytäntöönpanoasetus (EU) 2020/1009, annettu 10 päivänä heinäkuuta 2020, täytäntöönpanoasetusten (EU) N:o 808/2014 ja (EU) N:o 809/2014 muuttamisesta tiettyjen toimenpiteiden osalta covid-19-epidemian aiheuttaman kriisin ratkaisemiseksi

13.7.2020   
               
               
                  FI
               
               
                  Euroopan unionin virallinen lehti
               
               
                  L 224/1
               
            
         KOMISSION TÄYTÄNTÖÖNPANOASETUS (EU) 2020/1009,
         annettu 10 päivänä heinäkuuta 2020,
         täytäntöönpanoasetusten (EU) N:o 808/2014 ja (EU) N:o 809/2014 muuttamisesta tiettyjen toimenpiteiden osalta covid-19-epidemian aiheuttaman kriisin ratkaisemiseksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1305/2013 (1) ja erityisesti sen 8 artiklan 3 kohdan, 12 artiklan, 67 artiklan ja 75 artiklan 5 kohdan,
         ottaa huomioon yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1306/2013 (2) ja erityisesti sen 62 artiklan 2 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksen (EU) N:o 808/2014 (3) 4 artiklan 2 kohdassa vahvistetaan maaseudun kehittämisohjelmiin tehtävien muutosten määrä, jonka jäsenvaltiot enintään voivat toimittaa komissiolle. Jotta jäsenvaltiot voisivat käyttää maaseudun kehittämisohjelmia joustavammin covid-19-epidemian aiheuttamaan kriisiin, jäljempänä covid-19-kriisi, vastaamisessa, kyseisessä artiklassa tarkoitettua muutosten enimmäismäärää ei tulisi soveltaa maaseudun kehittämisohjelmien muutosehdotuksiin, jotka on tehty covid-19-kriisin johdosta ja jotka sisältävät myös muita kuin kriisiin liittyviä seikkoja, jos nämä ehdotukset toimitetaan komissiolle viimeistään 30 päivänä kesäkuuta 2021.
                  
               
                     (2)
                  
                  
                     Maaseuturahaston tuen käyttäminen covid-19-kriisin vaikutuksia lieventäviin toimiin ja elvytystoimiin voi merkitä sitä, että maaseudun kehittämisohjelmien muita tavoitteita ja päämääriä ei välttämättä saavuteta suunnitellusti. Tuen käyttöä olisi sen vuoksi valvottava unionin tasolla, jotta voidaan selittää ja perustella maaseuturahaston tuen käyttämistä mainittuihin tarkoituksiin.
                  
               
                     (3)
                  
                  
                     Täytäntöönpanoasetuksessa (EU) N:o 808/2014 säädetään asetuksen (EU) N:o 1305/2013 täytäntöönpanosäännöistä. Euroopan parlamentin ja neuvoston asetuksella (EU) 2020/872 (4) on muutettu asetusta (EU) N:o 1305/2013 lisäämällä siihen uusi 39 b artikla. Kyseisellä artiklalla on otettu käyttöön toimenpide poikkeuksellisen väliaikaisen tuen tarjoamiseksi viljelijöille ja pk-yrityksille, joihin covid-19-kriisi erityisesti vaikuttaa. Sen vuoksi asetuksen (EU) N:o 1305/2013 soveltamissääntöjä olisi muutettava toimenpiteen koodin ja uuden toimenpiteen asianmukaisen tuotosindikaattorin vahvistamiseksi.
                  
               
                     (4)
                  
                  
                     Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta annettua komission täytäntöönpanoasetusta (EU) N:o 809/2014 (5) olisi myös muutettava sisällyttämällä sen IV osaston asiaankuuluviin säännöksiin, joita sovelletaan muihin kuin pinta-alaan ja eläimiin liittyviin maaseudun kehittämistoimenpiteisiin, uusi toimenpide poikkeuksellisen väliaikaisen tuen tarjoamiseksi viljelijöille ja pk-yrityksille, joihin covid-19-kriisi erityisesti vaikuttaa.
                  
               
                     (5)
                  
                  
                     Sen vuoksi täytäntöönpanoasetuksia (EU) N:o 808/2014 ja (EU) N:o 809/2014 olisi muutettava.
                  
               
                     (6)
                  
                  
                     Covid-19-kriisiin liittyvän tilanteen kiireellisyyden vuoksi tämän asetuksen olisi tultava voimaan sinä päivänä, jona se julkaistaan Euroopan unionin virallisessa lehdessä.
                  
               
                     (7)
                  
                  
                     Tässä asetuksessa säädetyt toimenpiteet ovat maaseudun kehittämiskomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Täytäntöönpanoasetuksen (EU) N:o 808/2014 muuttaminen
            Muutetaan täytäntöönpanoasetus (EU) N:o 808/2014 seuraavasti:
            
                        1)
                     
                     
                        Korvataan 4 artiklan 2 kohdan kolmannen alakohdan a alakohta seuraavasti:
                        
                                    ”a)
                                 
                                 
                                    on toteutettava kiireellisiä toimenpiteitä, joiden syynä ovat toimivaltaisen kansallisen viranomaisen virallisesti tunnustamat luonnonkatastrofit, muut katastrofit tai epäsuotuisat sääolot, tai jotka johtuvat jäsenvaltion tai alueen sosioekonomisten olosuhteiden merkittävästä ja äkillisestä muutoksesta, mukaan lukien muuttoliikkeestä tai pakolaisten vastaanottamisesta johtuvat merkittävät ja äkilliset väestörakenteen muutokset. Jos covid-19-kriisin vuoksi maaseudun kehittämisohjelmaan tehty muutos yhdistetään muutoksiin, jotka eivät liity kriisiin, tätä alakohtaa sovelletaan kaikkiin yhdistettyihin muutoksiin edellyttäen, että maaseudun kehittämisohjelman muutosehdotus toimitetaan komissiolle viimeistään 30 päivänä kesäkuuta 2021;”
                                 
                              
                  
                        2)
                     
                     
                        Korvataan 14 artiklan 4 kohta seuraavasti:
                        
                           ”4.   Kun kyseessä ovat toimet, joissa yksilöidään mahdollinen rahoitusosuus asetuksen (EU) N:o 1305/2013 5 artiklan ensimmäisen kohdan 2 alakohdan a alakohdassa, 5 artiklan ensimmäisen kohdan 5 alakohdan a–d alakohdassa ja 5 artiklan ensimmäisen kohdan 6 alakohdan a alakohdassa tarkoitetuille kohdealoille tai joissa yksilöidään mahdollinen rahoitusosuus kolmansien maiden kansalaisten kotouttamiselle tai joissa on kyse covid-19-kriisin vaikutusten lieventämisestä ja elvytystoimista, asetuksen (EU) N:o 1305/2013 70 artiklassa tarkoitettuun toimintojen sähköiseen rekisteriin on merkittävä lipu(i)lla ne tapaukset, joissa toimi sisältää yhtä tai useampaa asianomaista kohdealaa tai tavoitetta edistävän tekijän.”
                        
                     
                  
                        3)
                     
                     
                        Muutetaan liite I tämän asetuksen liitteen I mukaisesti.
                     
                  
                        4)
                     
                     
                        Muutetaan liite IV tämän asetuksen liitteen II mukaisesti.
                     
                  
                        5)
                     
                     
                        Muutetaan liite VII tämän asetuksen liitteen III mukaisesti.
                     
                  
         
            2 artikla
            Täytäntöönpanoasetuksen (EU) N:o 809/2014 muuttaminen
            Korvataan täytäntöönpanoasetuksen (EU) N:o 809/2014 46 artikla seuraavasti:
            
               
                  ”46 artikla
                  
                  Soveltamisala
                  Tätä osastoa sovelletaan menoihin, jotka perustuvat asetuksen (EU) N:o 1305/2013 14–20 artiklassa, 21 artiklan 1 kohdassa a ja b alakohdan mukaista vuosipalkkiota lukuun ottamatta, 27 artiklassa, 28 artiklan 9 kohdassa, 35 ja 36 artiklassa, 39 b artiklassa sekä 51 artiklan 2 kohdassa, asetuksen (EU) N:o 1303/2013 35 artiklan 1 kohdassa sekä asetuksen (EY) N:o 1698/2005 20 artiklassa, 36 artiklan a alakohdan vi alakohdassa, b alakohdan ii, vi ja vii alakohdassa, 36 artiklan b alakohdan i ja iii alakohdassa perustamiskustannusten osalta sekä 52 ja 63 artiklassa säädettyihin toimenpiteisiin.”
               
            
         
         
            3 artikla
            Voimaantulo
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä heinäkuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 347, 20.12.2013, s. 487.
         
            (2)  EUVL L 347, 20.12.2013, s. 549.
         
            (3)  Komission täytäntöönpanoasetus (EU) N:o 808/2014, annettu 17 päivänä heinäkuuta 2014, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen annetun Euroopan parlamentin ja neuvoston asetuksen (EU) N:o 1305/2013 soveltamissäännöistä (EUVL L 227, 31.7.2014, s. 18).
         
            (4)  Euroopan parlamentin ja neuvoston asetus (EU) 2020/872, annettu 24 päivänä kesäkuuta 2020, asetuksen (EU) N:o 1305/2013 muuttamisesta siltä osin kuin on kyse erityistoimenpiteestä, jolla voidaan tarjota poikkeuksellista väliaikaista tukea Euroopan maaseudun kehittämisen maatalousrahastosta (maaseuturahasto) covid-19:n leviämisen vastatoimena (EUVL L 204, s. 1).
         
            (5)  Komission täytäntöönpanoasetus (EU) N:o 809/2014, annettu 17 päivänä heinäkuuta 2014, Euroopan parlamentin ja neuvoston asetuksen (EU) N:o 1306/2013 soveltamissäännöistä yhdennetyn hallinto- ja valvontajärjestelmän, maaseudun kehittämistoimenpiteiden ja täydentävien ehtojen osalta (EUVL L 227, 31.7.2014, s. 69).
      
      
         
            LIITE I
            Lisätään asetuksen (EY) N:o 808/2014 liitteessä I olevassa 5 osassa olevaan taulukkoon rivi seuraavasti:
            
               
                           ”Asetuksen (EY) N:o 1305/2013 39 b artikla
                        
                        
                           poikkeuksellinen väliaikainen tuki viljelijöille ja pk-yrityksille, joihin covid-19-kriisi erityisesti vaikuttaa
                        
                        
                           
                              21
                           
                        
                        
                           poikkeuksellinen väliaikainen tuki viljelijöille ja pk-yrityksille, joihin covid-19-kriisi erityisesti vaikuttaa
                        
                        
                           21”
                        
                     
         
      
      
         
            LIITE II
            Korvataan asetuksen (EU) N:o 808/2014 liitteessä IV olevan 3 kohdan taulukossa tuotosindikaattoria O.4 koskeva rivi seuraavasti:
            
               
                           ”O.4
                        
                        
                           
                              Tuettujen tilojen/tuensaajien lukumäärä
                           
                        
                        
                           3 (16 artikla), 4.1 (17 artikla), 5 (18 artikla), 6 (19 artikla), 8.1–8.4 (21 artikla), 11 (29 artikla), 12 (30 artikla), 13 (31 artikla), 14 (33 artikla), 17.1 (36 artikla), 21 (39 b artikla) (asetus (EU) N:o 1305/2013)”
                        
                     
         
      
      
         
            LIITE III
            Korvataan asetuksen (EU) N:o 808/2014 liitteessä VII olevan 1 kohdan b alakohdassa rivi ”Taulukko C” seuraavasti:
            
                        ”–
                     
                     
                        Taulukko C: Asiaan liittyvien tuotosten ja toimenpiteiden erittely aluetyypin, sukupuolen ja/tai iän mukaan sekä toimien mukaan kolmansien maiden kansalaisten kotouttamista edistävien toimien osalta ja toimien ja tuen tyypin mukaan covid-19-kriisin vaikutusten lieventämistä tukevien toimien ja elvytystoimien osalta”